GELDMAGTE GEBRUIK MALEMA - Afrikanervolksparty
Gepubliseer op 27 Junie 2011 | Geskryf deur chris | | | Trefslae: 2622
Die Grondwet het die Afrikaner tot misdadiger en sy beleid van apartheid tot misdryf verklaar. Dieselfde grondwet het menseregte (die humanisme) tot die belangrikste godsdiens in ons land verklaar. As humanisme jou godsdiens is, dan kan jy jouself nie meer 'n Christen noem nie. Daarom dat alles wat eens as "sonde" beskou is, nou aanvaarbaar is. Die Afrikaner glo egter dat so 'n Grondwet hom en sy waardes sal beskerm, en bid Sondae as "Christene" vir 'n regime wat hom wil vernietig!
Volgens hierdie einste Grondwet is onteiening in orde, regstellende aksie veroorloof en moet alles gedoen word om die onreg van die verlede reg te stel. Ook hiermee het baie Afrikaners geen probleem nie. Indien so, waarom dan 'n probleem het met wat Malema verkondig? Moet ons maar net stadiger in die pot doodkook, en nie so vinnig as wat Malema wil hê nie?
As daar dan stappe teen Malema geneem moet word (soos Solidariteit en Afriforum nou kwansuis wil doen), waarom nie ook teen die ANC nie? Waarom Malema uitsonder, maar die ANC kwytskeld? Malema verteenwoordig die ANC in vyfde rat, terwyl die Grondwet die ANC tot 'n stadiger proses (eerste rat) beperk. Dit is die waarheid van die spel waarmee ons nou getrakteer word. Word tog wakker Afrikanerdom!
Feit is dat die geldmagte dit alles weet, maar verkies dat Malema uitgesonder word as die man wat ons land na 'n "tweede Zimbabwe" gaan lei. Dit terwyl die geldmagte self besig is om die land te melk, Blankes te onteien en te verarm en die Afrikaner as volk te vernietig. Solank almal juig dat Malema op sy plek gesit word, kan hierdie magte voortgaan met hulle slinkse planne teen ons volk. En die media as hulle handlangers speel die spel uitstekend. So goed, dat bitter min volksgenote besef dat hulle vir die gek gehou word!